Diari Oficial de la Generalitat Valenciana


Sumari del DOGV 8825, del 02-06-2020 (2020/3864)

Notificació de sentència i interlocutòria d'aclariment dictades en el procediment de família número 394/2019.
-------------------------------------------------------------------------------------------------------------

### Dades del document

Número de DOGV
:   8825

Data del DOGV
:   02-06-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3864


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de sentència i interlocutòria d'aclariment dictades en el procediment de família número 394/2019. [2020/3864]  
Judici família, guarda, custòdia o aliments de fills menors no matrimonials no consensuats número 394/2019  
  
Part demandant: Moisés Esquitino Martínez  
Part demandada: Sakira Navarro Amador i Victoria Amador Carmona  
En el judici de referència s'ha dictat sentència i interlocutòria d'aclariment, la part dispositiva de la qual diu literalment:  
  
Dispositiva  
Estime la demanda interposada i establisc les següents mesures en interés de la persona menor descendent:  
1r. S'atribueix al pare l'exercici exclusiu de la pàtria potestat sobre la persona menor descendent, \*\*\*\*, nascuda el 9 d'octubre de 2017.  
  
L'exercici exclusiu de la pàtria potestat implica que el pare, sense comptar amb el consentiment de la mare, podrà adoptar totes les decisions rellevants que afecten el menor, especialment en els àmbits educatiu, sanitari, religiós i social.  
Per això, podrà decidir per si, sense consentiment matern, l'elecció o canvi de centre o model educatiu o activitats extraescolars que calga realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com en la manera de dur-lo a terme; el canvi de domicili; l'autorització per a l'eixida del territori nacional, l'obtenció del DNI, passaport i, en general, qualsevol tràmit administratiu que requeriria normalment l'autorització de tots dos progenitors.  
2n. S'atribueix al pare la guarda i custòdia de la persona menor descendent.  
3r. No s'estableix règim de visites a favor de la mare.  
4t. S'assenyala la quantitat de 120 - mensuals en concepte d'aliments en favor de la persona menor descendent, quantitat que la mare ingressarà els primers 5 primers dies de cada mes en el compte que designe el pare, que s'actualitzarà anualment conforme amb les variacions de l'IPC, i haurà d'abonar cada progenitor el 50 % de les despeses extraordinàries que puguen ocasionar les persones menors descendents, en els termes expressats en el fonament sisé. La primera mensualitat que caldrà abonar serà la de març de 2019.  
5é. No s'aprecien motius per a imposar les costes processals a cap dels litigants.  
  
Notifiqueu aquesta resolució a les parts i feu-los saber que contra aquesta es pot interposar un recurs d'apel·lació. El recurs haurà d'interposar-se per escrit en el termini de vint dies hàbils, comptats des de l'endemà de la notificació. És necessària la consignació prèvia de 50 euros, en el compte de consignacions i depòsits d'aquest jutjat; sense aquest requisit no s'admetrà a tràmit el recurs (disposició addicional 15a de la LOPJ modificada per la Llei orgànica 1/2009, de 03.11.2009).  
  
Una vegada ferma aquesta resolució, remeteu-ne un testimoniatge al registre civil on consta inscrit el naixement del menor, per a inscriure-hi l'exercici exclusiu de la pàtria potestat atribuït a la mare.  
Aquesta és la meua sentència, que pronuncie, mane i firme.  
Part dispositiva  
Acorde:  
Aclarir la Sentència dictada amb data 31.01.2020, en els següents termes:  
On diu:  
«Una vegada ferma aquesta resolució, remeteu-ne un testimoniatge al registre civil on consta inscrit el naixement del menor, per a inscriure-hi l'exercici exclusiu de la pàtria potestat atribuït a la mare.»  
Ha de dir:  
«Una vegada ferma aquesta resolució, remeteu-ne un testimoniatge al registre civil on consta inscrit el naixement del menor, per a inscriure-hi l'exercici exclusiu de la pàtria potestat atribuït al pare.»  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació d'aquest edicte en el Diari Oficial de la Generalitat Valenciana per a efectuar la diligència de notificació de sentència i interlocutòria d'aclariment.  
  
Elx, 29 de maig de 2020.- El lletrat de l'Administració de justícia: Alfonso Marcos Lucero.